Askan gæti haft góð áhrif á loftslagið
Eldgosið í Eyjafjallajökli og öskufallið í kjölfarið var ótrúlega heppilegt fyrir vísindamenn, að sögn sjávarlíffræðingsins Eric Achterberg. Hann leiðir alþjóðlegt rannsóknarteymi frá Sjávarrannsóknarstöðinni í Southampton, sem hefur safnað vatnssýnum úr sjónum í grennd við Ísland á rannsóknarskipinu RRS Discovery í 5 vikur.
Í samtali við Aftenposten segir Achterberg að eldfjallið hafi fært vísindamönnum á silfurfati risastórt náttúrulegt rannsóknarverkefni sem geti m.a. kennt okkur mjög mikið um eðli úthafanna. Markmið sýnatökunnar er að ákvarða hversu mikil áhrif öskufallið hefur á hafið.
Hækkandi járngildi í hafinu geti lengt líftíma plöntusvifs í sjónum langt fram á haust. Lengri líftími svifa geti svo í kjölfarið haft áhrif á loftslagið því plöntusvif gleypi koltvíoxíð úr loftinu. Þegar lífverurnar örsmáu deyja og sökkva til botns taka þær koltvíoxíðið með sér niður í hafdjúpin. Þar sem höfin taka um 40% af öllum koltvísýring úr andrúmsloftinu skiptir þetta miklu máli fyrir loftslagið.
"Yfirleitt er þessi hluti Atlantshafsins mjög snauður af svifum. Eldgos sem varði í tvo mánuði hefur án efa haft áhrif og við ætlum að kortleggja þau með rannsókninni," segir Acherberg.
Eldgosið í Eyjafjallajökli og öskufallið í kjölfarið var ótrúlega heppilegt fyrir vísindamenn, að sögn sjávarlíffræðingsins Eric Achterberg.
Eldfjallið hafi fært vísindamönnum á silfurfati risastórt náttúrulegt rannsóknarverkefni sem geti m.a. kennt okkur mjög mikið um eðli úthafanna.
Markmið sýnatökunnar er að ákvarða hversu mikil áhrif öskufallið hefur á hafið.
Hækkandi járngildi í hafinu geti lengt líftíma plöntusvifs í sjónum langt fram á haust.
Þar sem höfin taka um 40% af öllum koltvísýring úr andrúmsloftinu skiptir þetta miklu máli fyrir loftslagið.